پٹءُپولءُلبزانک
گنجاتون بلوچ
یک لبزانکےءِدیمروئی کنگءَپولکاریءِبہرءُبار چہ لبزانک ءِایندگہ درستیں چہ گران ءُسنگین تِراِنت گپّءِمولءُمراد همیش انت کہ یک لبزانکے هما وهدءَدیمروئی کُت نہ کنت کہ آئیءِتہا شرّیں پٹءُپولکاری مہ بیت یک پولکارےءِ مستریں کار همیش انت کہ چاگرد یا زمانگءِ تہا بیگواه بوتگیں یا دنزءُمجاں گپتگیں هما تہرءُدْروشماںءُسرکپتان دیمءَبیار ایتءُگیش گیشناک بہ کنت کہ چِدوءُساری آ هست و بوتگ انت بلے آهانی رنگءُدّروشم وانوکےءِدیمءَ گوں وتی توامیں شرّیاں تچکءُپدّر نہ بوتگ انت یا ارزان تریں لبزاں گوں چوش بہ گُش کہ پولکاری لبزانکی سسّاساچ نہ اِنت بلکن چاگردءَزبانءِتہا ساریءَچہ استیں چیزےءَگیش پدّرءُتچک کنگ ءِنام اِنت
ماں بلوچی لبزانکءِپٹ ءُپول ءِبندات شانزدمی کرنءِ دومی نیمءَهما وهدءَبیت کہ اوّلی رند ماں بلوچیءَنبشتہ کنگء ِجُہد واجہ اوتمان کلمتی وتی دز نبشتہ نویس ایت ءُما اگان بلوچیءِاولی پٹءُپولی کار واجہ اوتمان کلمتیءِدز نبشت کہ آ ماں 1763 ءَنبشتہ کنگ بوتگ کہ آئیءِ تہا راج دپتری سر کپت ،جنگی داستان، بلوچی گیدی کسّہءُبتل هَوار انت اے بلوچی زبانءِاوّلی پولکاری کار بوت کُت کنتء ُواجہ اوتمان کلمتی ءِاے دز نبشت کہ 1872 ءَنبشتہ کنگ بوتگ هم وتی منّءَپٹءُپولی کتابے ، آ دگہ هبرے کہ اے دوئیں دز نبشتانی تہا پٹءُپولءِسائنسی رهبند کار گرگ نہ بوتگ اَنت اے دوئیں واجہانی دزنبشتاں چہ ابید بلوچی زبانءِ پٹءُپولی کار مارا انگریزانی دورءَرومن رسم الخطءَنبشتگیں کتاب دست کپ اَنت
همے رنگءَبلوچی لبزانکءِبلوچی گیدی لبزانک کْوهنیں شائری ءِسرا میر شیر محمد مری، عطا شاد، میر مٹها خان مری ، میر گل خان نصیر، کامل القادری، ڈاکٹر عبدالرحمان براهوئی ، عبدالرحمان غور، سردار خان گشکوری، جسٹس خدا بخش مری، واحد بُزدار، فقیر شادءُ ایندگہ پولکارانی کتگیں پٹءُپولی کار هزار ستاکرز اَنت کہ ایشانی تہا واجہ شیر محمد مریءِکتاب کْوهنیں بلوچی شائری، واجہ گل خان نصیرءِ کتاب The Literary History Of Balochistan ءُ واجہ فقیر شادءِکتاب ،، میراس ،، دُرج،، ءُ ،،درپشوکیں سهیل،، واجہ بشیر احمد بلوچءِ کتاب ،، شپ چراگ،، ءُ ،،پہکیں اشرفی،، واحد بزدارءِ کتاب ،، کلاسیکی بلوچی شاعری کا تنقیدی جائزه،، ساڈاهگ کرزیں پٹءُپولی کار اَنت همے رنگءَ ماں راجدپترءِپِڑءَهم بازیں پٹءُپولکاراں کار کتگ کہ آهانی تہا گل خان نصیر ، سردار خان گشکوری، ڈاکٹر عنایت بلوچ ، ڈاکٹر تاج بْرسیگ ءُڈاکٹر حمید بلوچءِنام الماسیں داد کرزیت
(کتاب ،،پتن تاکیں انجیر ،،
تاک نمبر 79
شنگکار ،، فیصل فرهاد)